Svagtseende og blinde får nu mulighed for at dyrke en holdsport. Det er tre idrætsstuderende fra Aalborg Universitet, som har taget initiativ til at starte et hold med goalball.

Det er en idrætsgren, hvor bolden har kugler inden i, som gør, at deltagerne med synshandicap kan høre bolden. - Vi synes det er alletiders, at de kommer med dette initiativ, da der mangler idræt for handicappede i Aalborg, siger Jan Sørensen fra Idrætsforeningen for Handicappede i Aalborg. Det er muligt at komme at prøve sporten fredag den 13. december i Multisalen i Nordkraft i Aalborg.